**Rabas virgi:**

Sámedikki SáMOS prošeavttas lea rabas prošeaktavirgi áigodagas 01.01.-31.12.22.

Bargosadji lea muhtun Sámedikki kánturbáikkiin gos lea guoros sadji.

**Barggut:**

Virggi váldobarggut:

* Leat árranjoavkku (prošeaktajoavkku) čállin
* Koordineret ja leat čállin gievrras giellamodealla bargojoavkkus
* Čuovvulit gievrras giellamodealla ovdánahttima
* Plánet ja lágidit webináraid pilohtamánáidgárddiid váhnemiidda ja eaiggádiidda
* Ovddidit pedagogalaš vuođđoprinsihpaid sámi mánáidgárdepedagogihkkii
* Bagadallat pilohtamánáidgárddiid pedagogalaš prinsihpaid vuođul
* Pilohtamánáidgárddiid ovdánahttinbargguin plánet ja čađahit eará sámi mánáidgárddiin, implementeret pedagogalaš prinsihpaid ja hukset fierpmádaga sámi mánáidgárddiide

Virgái sáhttet maid biddjot eará barggut mat gullet SáMOS prošeavtta doibmii.

**Gelbbolašvuohta:**

Virgái gáibiduvvo mánáidgárdeoahpaheaddjeoahppu. Bargohárjáneapmi sullasaš bargguin ja máhttu ja diehtu sámi mánáidgárddiid birra deattuhuvvo.

Son guhte virgáduvvo ferte máhttit sámegiela ja dárogiela, dahje eará Skandinávia giela sihke njálmmálaččat ja čálalaččat.

Ohcan galgá sáddejuvvot elektrovnnalaččat dán siiddus, liŋka bokte **"Oza bargui".**  
  
Eanet dieđuid virggi birra oaččut fágajođiheaddjis Anna Kristine Skum Hætta.